Hronologija događaja u romanima o Harryju Potteru
Obožavatelji su napravili hronologiju u romanima o Harry Potteru od samo jedne informacije dane u Harryju Potteru i odaji tajni. Na smrtnom danu Skoro Beezglavog Nicka u toj knjizi, na torti se nalazi datum njegove smrti - 31. oktobar 1492. (Iako u Kamenu mudraca Nick kaže da je mrtav već gotovo 400 godina to se smatra manjom greškom autorice). Ta je proslava bila u čast 500-te godišnjice njegove smrti i to bi značilo da je ta proslava bila 31. oktobra 1992. To je 2006. potvrdila i J. K. Rowling kad je u dobrotvorne svrhe donirala kopiju porodičnog stabla porodice Black za aukciju Book Aida. Stablo je uključivalo i godinu rođenja Draca Malfoya - 1980. To je porodično stablo bilo slično onome opisanome u Redu Feniksa. Ipak, na porodičnom stablu nije bilo godine rođenja Siriusa Blacka što bi odmah tačno datiralo i godine rođenja njegovih kolega iz Hogwartsa. Ali na stablu je upisana godina rođenja njegove rođakinje Bellatrix Lestrange, 1951., a Sirius je rekao da su on i Bellatrix bili u školi u isto vrijeme. To bi značilo da je Bellatrix bila na završnoj godini 1969./70., a Sirius i njegovi kolege su barem te školske godine, ako ne i ranije započinjali školovanje. Također, u knjizi Harry Potter i Plameni pehar, autorica navodi da se dolazak delegacija iz Bauxbatona i Durmstranga desio u petak 30. oktobra. Počevši računati od 1980. godine, 30. oktobar pada u petak 1981., 1987., 1992. i 1998. godine. Budući da je prema ostalim pokazateljima ta godina 1994., ovaj podatak uvodi konfuziju o godini dešava radnje Harryja Pottera. Postoje još tri činjenice po kojima se određuju godine školovanja Siriusa, Jamesa i Lily Potter, Severusa Snapea, Remusa Lupina i Petera Pettigrewa. Datiranje se može zakomplicirati zato što za svaku školsku godinu rođendan može pasti unutar dvije godine i zavisi o tačnom danu i mjesecu rođenja, a za mnoge likove nisu poznati tačni podaci. J.K. Rowling je u intervjuu nakon objave Plamenog Pehara rekla da je Snape imao 35 ili 36 godina. Zavisno o tumačenju tog podatka godina njegova rođenja je između 1958. i 1960. (rođendan mu je 9. januara što je poznato sa službene web-stranice autorice) J.K. rowling je na svojim stranicama objavila i informacije o Siriusu Blacku i rekla da je on imao 'oko 22 godine' kada je zatvoren u Azkaban, nakon smrti brojnih bezjaka 1. novembra 1981. Sa godinom više-manje dobijemo da je godina Siriusova rođenja između 1958. i 1960. Harry je u situ sjećanja (Harry Potter i Red feniksa) vidio scenu u kojoj njegov otac i Snape polažu ČAS-ove. Za taj je događaj kasnije rečeno da se dogodio prije više od dvadeset godina. To bi značilo a je taj ispit bio školske godine 1974./75. ili ranije i da je godina rođenja Severusa Snapea 1959. ili ranija.